'De 4 Årstider' på Halmtorvet på Vesterbro er en institution. Som morgenværtshus på hjørnet mellem Gasværksvej og Halmtorvet har det været kendt og elsket og i generationer været samlingspunkt for ægte dansk værtshuskultur.

De seneste år har der dog været sat en tyk streg under MORGENværtshus, for her var for det meste kun åbent fra 05-08 og lokalerne bar præg af mange års drift og manglende vedligeholdelse. Indtil november sidste år, hvor entreprenør og iværksætter, Frederik Johansen, fik øje på stedet og hurtigt så mulighederne i det og friskede det hele op, så det kendte hjørne genåbnede til en ny epoke.

Lørdag d. 23. november fylder De Fire Årstider så 124 år, og den gamle dame byder derfor på gratis kaffe og kolde øl til alle, indtil værterne løber tør - og de har købt rigeligt ind.

Dagens program er som følger:

15.00 Fødselsdagen starter – varm kaffe fra udendørs kaffevogn

15.30 Carlsberg hestevognen ankommer med iskolde forsyninger

17.00 – 02 Årstiderne åbner for aften menukortet og husets dj's sørger for lounge toner til alle fødselsdagsgæster resten af aftenen.

Hvad: De Fire Årstiders 124 års Fødselsdag

Hvor: Café De Fire Årstider, Halmtorvet 23, 1700 København V

Hvornår: 23. November 2013 fra kl. 15 - 02

Hvor meget: Gratis